ফের স্থায়ী উপাচার্য থেকে বঞ্চিত হতে চলেছে কলকাতা বিশ্ববিদ্যালয়।  আগামী অগষ্টেই মেয়াদ শেয হচ্ছে বর্তমানে অস্থায়ীভাবে উপাচার্যের দায়িত্বে থাকা আশুতোষ ঘোষের। কিন্তু তারপরেও স্থায়ী উপাচার্য পাচ্ছে না বিশ্ববিদ্যালয়। বিশ্ববিদ্যালয়েরই এক আধিকারিককে ফের অস্থায়ী উপাচার্যের দায়িত্ব দেওয়ার পথে এগোচ্ছে শিক্ষা দফতর। রাজ্যের বিভিন্ন বিশ্ববিদ্যালয়, যেখানে এতদিন  অস্থায়ী উপাচার্যরা দায়িত্ব সামলাচ্ছিলেন সেখানে স্থায়ী উপাচার্য নিয়োগ করছে সরকার।  যেমন ডায়মন্ড হারবার মহিলা বিশ্ববিদ্যালয়। কিন্তু স্থায়ী উপাচার্যের শিকে কিছুতেই ছাড়ছে না কলকাতা বিশ্ববিদ্যালয়ের জন্য। গত দু-বছর ধরে অস্থায়ী উপাচার্যরা কাজ চালাচ্ছেন কলকাতা বিশ্ববিদ্যালয়ে। ২০১৫ তে কলকাতা বিশ্ববিদ্যালয় ছেড়ে যাদবপুর বিশ্ববিদ্যালয়ে উপাচার্য হিসেবে যোগ দেন সুরঞ্জন দাস। সেই শেষ স্থায়ী উপাচার্য ছিল কলকাতা বিশ্ববিদ্যালয়ে। তারপরে সুগত মার্জিত এবং পরে আশুতোষ ঘোষ গত দুবছর ধরে অস্থায়ী উপাচার্য হিসেবে কাজ চালিয়েছেন। অগষ্টে আশুতোষবাবুরও মেয়াদ শেষ হচ্ছে।  কিছুদিন আগে স্থায়ী উপাচার্য নিয়োগের জন্য সার্চ কমিটি তৈরি করে সরকার । কিন্তু তাহলে কেন সময়ে স্থায়ী উপাচার্য নিয়োগ করা গেল না।সার্চ কমিটি এখনও কোনও রিপোর্ট জমা দেয়নি। সরকারের যুক্তি বিশ্ববিদ্যালয়ের রেজিষ্ট্রার বদলের জন্য  কমিটি কাজ করতে পারেনি। কারণ রেজিষ্ট্রার কমিটির আহ্বায়ক ছিলেন।
 ওয়েব ডেস্ক: ফের স্থায়ী উপাচার্য থেকে বঞ্চিত হতে চলেছে কলকাতা বিশ্ববিদ্যালয়।  আগামী অগষ্টেই মেয়াদ শেয হচ্ছে বর্তমানে অস্থায়ীভাবে উপাচার্যের দায়িত্বে থাকা আশুতোষ ঘোষের। কিন্তু তারপরেও স্থায়ী উপাচার্য পাচ্ছে না বিশ্ববিদ্যালয়। বিশ্ববিদ্যালয়েরই এক আধিকারিককে ফের অস্থায়ী উপাচার্যের দায়িত্ব দেওয়ার পথে এগোচ্ছে শিক্ষা দফতর। রাজ্যের বিভিন্ন বিশ্ববিদ্যালয়, যেখানে এতদিন  অস্থায়ী উপাচার্যরা দায়িত্ব সামলাচ্ছিলেন সেখানে স্থায়ী উপাচার্য নিয়োগ করছে সরকার।  যেমন ডায়মন্ড হারবার মহিলা বিশ্ববিদ্যালয়। কিন্তু স্থায়ী উপাচার্যের শিকে কিছুতেই ছাড়ছে না কলকাতা বিশ্ববিদ্যালয়ের জন্য। গত দু-বছর ধরে অস্থায়ী উপাচার্যরা কাজ চালাচ্ছেন কলকাতা বিশ্ববিদ্যালয়ে। ২০১৫ তে কলকাতা বিশ্ববিদ্যালয় ছেড়ে যাদবপুর বিশ্ববিদ্যালয়ে উপাচার্য হিসেবে যোগ দেন সুরঞ্জন দাস। সেই শেষ স্থায়ী উপাচার্য ছিল কলকাতা বিশ্ববিদ্যালয়ে। তারপরে সুগত মার্জিত এবং পরে আশুতোষ ঘোষ গত দুবছর ধরে অস্থায়ী উপাচার্য হিসেবে কাজ চালিয়েছেন। অগষ্টে আশুতোষবাবুরও মেয়াদ শেষ হচ্ছে।  কিছুদিন আগে স্থায়ী উপাচার্য নিয়োগের জন্য সার্চ কমিটি তৈরি করে সরকার । কিন্তু তাহলে কেন সময়ে স্থায়ী উপাচার্য নিয়োগ করা গেল না।সার্চ কমিটি এখনও কোনও রিপোর্ট জমা দেয়নি। সরকারের যুক্তি বিশ্ববিদ্যালয়ের রেজিষ্ট্রার বদলের জন্য  কমিটি কাজ করতে পারেনি। কারণ রেজিষ্ট্রার কমিটির আহ্বায়ক ছিলেন। তাই ফের অস্থায়ীভাবেই উপাচার্যের দায়িত্ব দেওয়া হবে একজনকে। সেক্ষেত্রে বিশ্ববিদ্যালয়ের অন্য এক আধিকারকিকে দায়িত্ব দেওয়া হতে পারে। কিন্তু বারেবারে অস্থায়ী উপাচার্য । আর তার জেরেই কলকাতা বিশ্ববিদ্যালয়ের মত এতবড় বিশ্ববিদ্যালয়ের কাজ পরিচালনায় রীতিমত সমস্যা  তৈরি হয় বলেই মত শিক্ষাবিদদের।